《四月八日题七级》
唐代·骆宾王

化城分鸟堞，香阁俯龙川。复栋侵黄道，重檐架紫烟。

铭书非晋代，壁画是梁年。霸略今何在，王宫尚岿然。

二帝曾游圣，三卿是偶贤。因兹游胜侣，超彼托良缘。

我出有为界，君登非想天。悠悠青旷里，荡荡白云前。

今日经行处，曲音号盖烟。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。